Diari Oficial de la Generalitat Valenciana


Sumari del DOGV 9440, del 03-10-2022 (2022/8633)

RESOLUCIÓ de 19 de setembre de 2022, de l'Autoritat de Transport Metropolità de València, per la qual s'aprova l'actualització del projecte de servei públic de transport CV-108 (València Metropolitana Sud).
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9440

Data del DOGV
:   03-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8633


Data del document
:   19-09-2022

Organisme emissor
:   Autoritat de Transport Metropolità de València

Tipus de document
:   Resolució

Correcció d'errades

 Descriptors 

:   * autorització de transport

RESOLUCIÓ de 19 de setembre de 2022, de l'Autoritat de Transport Metropolità de València, per la qual s'aprova l'actualització del projecte de servei públic de transport CV-108 (València Metropolitana Sud). [2022/8633]  
Antecedents  
1. Mitjançant Resolució de data 25 de juny de 2018, la Direcció General d'Obres Públiques, Transport i Mobilitat, en virtut de la delegació de la consellera d'Habitatge, Obres Públiques i Vertebració del Territori (apartat 5.4 de la Resolució de 02.07.2018), va aprovar inicialment el projecte de servei públic de transport CV-108, València Metropolitana Sud, que va ser sotmés a informació pública de conformitat amb el que es disposa en l'article 26 de la Llei 6/2011, d'1 d'abril, de mobilitat de la Comunitat Valenciana (DOGV 8329, 02.07.2018).  
  
2. Analitzades les al·legacions, i en virtut de la delegació de la consellera d'Habitatge, Obres Públiques i Vertebració del Territori (apartat 5.4 de la Resolució de 02.07.2018), el director general d'Obres Públiques, Transport i Mobilitat va dictar Resolució amb data 29 de març de 2019, elevant a definitiva l'aprovació del projecte de servei públic de transport CV-108, València Metropolitana Sud (DOGV 8522, 04.04.2019).  
3. ATMV té atribuïdes les competències sobre l'ordenació i gestió del transport públic regular de viatgers de la Generalitat en l'àmbit territorial de l'àrea metropolitana de València, segons el que es preveu en l'article 90.1 de la Llei 13/2016, de 29 de desembre, de mesures fiscals, de gestió administrativa i financera, i d'organització de la Generalitat, sense perjudici de la qual cosa l'assumpció completa de la competència es va produir per acord del seu Consell d'Administració, de data 31 de juliol de 2020.  
Sobre la base d'aquest marc competencial correspon a ATMV la gestió del projecte de servei públic (PSP) «CV-108, València Metropolitana Sud».  
4. Així mateix, amb les competències ja assumides per ATMV, es posa en servei en juliol de 2020 la concessió «CVV-257. València - El Mareny Blau» que substituïa l'anterior concessió «CVV-257 entre València i el Perelló amb prolongació al Faro de Cullera», a gener de 2021 la concessió «CVV-253: València - Sedaví - Alfafar» que substituïa l'anterior concessió «CVV-253 entre València i Sedaví», i a març de 2021 la concessió «CVV-252 Àrea Metropolitana de València Sud», que substituïa l'anterior concessió «CVV-252 entre València i Albal amb prolongació a Silla i Picassent», totes de conformitat amb el que s'estableix en l'apartat 5 de l'article 5 del Reglament (CE) núm. 1370/2007 del Parlament Europeu i del Consell, de 23 d'octubre de 2007, sobre els serveis públics de transport de viatgers per ferrocarril i carretera, i pel qual es deroguen els reglaments (CEE) no 1191/69 i (CEE) núm. 1107/70 del Consell, que contempla l'adopció de mesures excepcionals i d'emergència en forma d'adjudicació directa del contracte per un termini màxim de dos anys. Possibilitat així mateix contemplada en la normativa sectorial nacional i autonòmica, en els articles 85 de la Llei 16/1987, de 30 de juliol, ordenació dels transports terrestres, i 31.4 de la Llei 6/2011, d'1 d'abril, de la Generalitat, de mobilitat de la Comunitat Valenciana.  
  
5. El temps transcorregut des de la redacció i l'aprovació del projecte servei públic, així com l'assumpció de competències d'ATMV, justifiquen la necessitat d'actualització del PSP CV-108, València Metropolitana Sud de cara a la seua posterior licitació o encàrrec.  
  
Fonaments de dret  
1. Que de conformitat amb el que es disposa per l'article 8.1.b del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València, és competència del Consell d'Administració d'ATMV l'aprovació de la planificació de les xarxes i serveis de transport públic regular de viatgers.  
  
Amb l'Acord previ del Consell d'Administració d'ATMV, de data 8 de setembre de 2022, resolc:  
Primer  
Aprovar l'actualització del projecte de servei públic de transport CV-108, València Metropolitana Sud, redactat en agost de 2022.  
  
  
Segon  
Publicar la present resolució en el Diari Oficial de la Generalitat Valenciana. El projecte definitiu actualitzat estarà disponible en la pàgina web de l'ATMV en l'enllaç següent:  
https://atmv.gva.es/va/projectes-definitius-autobus.  
  
Contra aquesta resolució que posa fi a la via administrativa, de conformitat amb el que es disposa per l'article 114.c de la Llei 39/2015, d'1 d'octubre, del procediment administratiu de les administracions públiques, les persones interessades podran interposar els recursos següents:  
  
a) Potestativament, recurs de reposició davant el Consell d'Administració de l'ATMV, en el termini d'un mes a comptar des de l'endemà de la publicació d'aquesta resolució, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu de les administracions públiques, i l'article 22.3 del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València.  
  
b) Directament, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació d'aquesta resolució, de conformitat amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 19 de setembre de 2022.- La presidenta del Consell d'Administració de l'Autoritat de Transport Metropolità de València: Rebeca Torró Soler.